Document ID: 31992R2059

Title and Content:
ΚΑΝΟΝΙΣΜΟΣ (ΕΟΚ) αριθ. 2059/92 ΤΟΥ ΣΥΜΒΟΥΛΙΟΥ της 30ής Ιουνίου 1992 για την τροποποίηση του κανονισμού (ΕΟΚ) αριθ. 845/72 περί προβλέψεως ειδικών μέτρων για την προώθηση εκτροφής μεταξοσκωλήκων ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας: ότι ο κανονισμός (ΕΟΚ) αριθ. 845/72 (4), προβλέπει ιδίως στο άρθρο 2 παράγραφος 1, ότι η ενίσχυση για την εκτροφή μεταξοσκωλήκων καθορίζεται κάθε χρόνο, πριν από την 1η Αυγούστου, για την περίοδο εκτροφής που αρχίζει τον επόμενο χρόνο- ότι, λαμβάνοντας υπόψη τη συνήθη πρακτική, αυτή η διάταξη θα πρέπει να προσαρμοστεί, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 2 του κανονισμού (ΕΟΚ) αριθ. 845/72, η παράγραφος 1 αντικαθίσταται από το ακόλουθο κείμενο: "1. Από την περίοδο εκτροφής 1972/73, καθιερώνεται ενίσχυση για τους μεταξοσκώληκες που εκτρέφονται στην Κοινότητα. Η ενίσχυση αυτή, ομοιόμορφου ποσού σε όλη την Κοινότητα, καθορίζεται κάθε χρόνο." Άρθρο 2 Ο παρών κανονισμός αρχίζει να ισχύει την ημεα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 30 Ιουνίου 1992.

Classification Labels:
105

Label Descriptions:
{"105": "ΚΤΗΝΟΤΡΟΦΙΑ"}

EuroVoc IDs (Original): 711
712

EuroVoc IDs (Expanded): 711
712

Dataset Source: meu

Split: train